પોલીસ કમિશનર મનોજ અગ્રવાલના માર્ગ દર્શન હેઠળ તૈયાર કરવામાં આવેલી મહિલા સુરક્ષા એપ્લીકેશન અંગે માહિતી આપતા જણાવવામાં આવ્યું હતુ કે, મહિલાઓ પોતાના મોબાઇલમાં સુરક્ષા એપ્લીકેશન ડાઉન લોડ કર્યા બાદ પોતાના નામ, મોબાઇલ નંબર, મુસાફરી શરૂ કરી તે સ્થળનું નામ અને મુસાફરી પુરી થઇ તે સ્થળનું નામ તેમજ વાહન નંબર ભરીને સબમીટ કરવામાં આવ્યા બાદ તુરંત મોબાઇલમાં મેસેજ મળી જશે તેમજ પોલીસની મદદની જરૂર હોય તેવો ત્યારે એપ્લીકેશનમાં હેલ્પ બટન ક્લિક કરવાથી શહેર પોલીસ કંટ્રોલ રૂમ તેમજ એપમાં રજીસ્ટર થયેલા ગાર્ડીયનના મોબાઇલમાં મેસેજ જતો રહેશે ત્યાર બાદ પોલીસ દ્વારા મુશ્કેલીમાં રહેલી મહિલાનું લોકેશન તાત્કાલીક મેળવી શકશે અને તાત્કાલીક મદદ પણ પોલીસ દ્વારા પુરી પાડવામાં આવશે જેના કારણે મહિલાઓની સુરક્ષા વધુ ઝડપી અને સારી રીતે થઇ શકશે તેમ પોલીસ કમિશનર મનોજ અગ્રવાલ દ્વારા જણાવવામાં આવ્યું છે.